A on va néixer Melani Olivares?
Melani Olivares (Badalona, 18 de febrer de 1973) és una actriu catalana. Va estudiar interpretació a l'escola de Cristina Rota i va debutar com a presentadora al programa infantil Leña al mono que es de goma, el 1993. També ha treballat de model.
Melani molt aviat va decidir que volia ser actriu, per la qual cosa es va matricular a l'escola de Cristina Rota, estudiant allà interpretació. Es tracta sobretot d'una actriu de la pantalla petita, on va fer el seu debut, als 20 anys, treballant com a presentadora del programa infantil "Leña al mono que es de goma". Tot i això, ha treballat també en el cinema, i fins i tot ha fet alguna incursió en el teatre.
A la pantalla gran va debutar l'any 1995 de la mà del director Jesús R. Delgado, amb la pel·lícula La niña de tus sueños, a la qual van seguir Me da igual i No te fallaré. Altres títols que consten en la seva filmografia són  Noche de Reyes, No dejaré que no me quieras, Agujeros en el cielo, Shevernatze, un ángel corrupto o 8 citas. També ha intervingut en un gran nombre de curtmetratges, com  Quédate, No se lo digas a mamá, Anteayer o Soberano, el rey canalla de Miguel Bardem.
Quant a la televisió, ha participat en un gran nombre de sèries, com Éste es mi barrio interpretant a Elisa, Más que amigos al paper de Mar o Psicoexpress com a Maria.
L'any 2002 va aconseguir una gran popularitat en incorporar a l'elenc d'actors de la sèrie Policías, en el corazón de la calle, en la qual va treballar un parell d'anys donant vida a la policia Laura Galarza. Ha fet papers secundaris en altres sèries com Siete vidas, Robles, investigador, De moda o Aída, i també ha intervingut en algunes pel·lícules realitzades per a la televisió, com La Atlántida o Freetown.
Ha actuat en un parell d'obres sobre dels escenaris, Amigos hasta la muerte i Memento Mori, i també ha intervingut en diversos videoclips, com El jipy de Ibiza del grup Tío Calambres, Dame una pista del grup Los Delinqüentes o Si es por tí, del grup Revólver.
Al 2020 es va anunciar que participaria a la cinquena edició del xou d'impacte MasterChef, en la seva versió per a celebritats, compartint programa amb rostres com La Terremoto de Alcorcón, Raquel Sánchez-Silva o Florentino Fernández.[cal citació]
A Badalona.